b'\n_START_ARTICLE_\nPlebania de Santa Maria de Montblanc\n_START_SECTION_\nDescripci\xc3\xb3\n_START_PARAGRAPH_\nEs tracta d\'un edifici de dues plantes amb coberta de terrat. La planta baixa \xc3\xa9s centrada per una porta amb una adovellat fals i dues finestres laterals en forma de forn\xc3\xadcula. En el pis superior, tres obertures amb sengles balcons. Al cos central s\'accedeix per unes escales. Les falses dovelles es prolonguen en el segons pis, amb un element sobresortint i llis que s\'esdev\xc3\xa9 l\'\xc3\xbanic element "culte" del disseny de la fa\xc3\xa7ana, que podr\xc3\xadem descriure d\'estil neocl\xc3\xa0ssic-popular.\n_START_SECTION_\nHist\xc3\xb2ria\n_START_PARAGRAPH_\nDes del segle XV el rector de la parr\xc3\xb2quia de Santa Maria de Montblanc rep el tractament de pleb\xc3\xa0. La plebania o rectoria est\xc3\xa0 situada al costat de la fa\xc3\xa7ana principal de l\'esgl\xc3\xa9sia, i va ser constru\xc3\xafda entre 1886 i 1890, conjuntament amb l\'edifici ve\xc3\xad dels jutjats. \xc3\x89s un casal de l\xc3\xadnies cl\xc3\xa0ssiques amb elements derivats del g\xc3\xb2tic civil, com els guardapols amb m\xc3\xa8nsules dels tres balcons.'